ঘরের মাঠে ম্যাচের বয়স ১ মিনিট পেরুতে না পেরুতেই সেভিয়ার জালে বল জড়ায় বার্সা। এ সময় ফিলিপে কুতিনহো ডি বক্সের সামনে থেকে লিওনেল মেসির বাড়িয়ে দেওয়া বল ডানপায়ের শটে জালে জড়ান। ১২ মিনিটের মাথায় সেভিয়ার মাঝমাঠের একজন খেলোয়াড় মধ্যমাঠ থেকে বল তাদের খেলোয়াড়দের দেওয়ার চেষ্টা করেন। কিন্তু বল পেয়ে যান মেসি। পেয়েই বল নিয়ে ছুটেন। সামনে থাকা দুইজন রক্ষণভাগের খেলোয়াড় এবং গোলরক্ষককে বোকা বানিয়ে নিচু শটে বাম কোণা দিয়ে জালে পাঠান বল। ১৭ মিনিটের মাথায় ইনজুরিতে পড়ে মাঠ ছাড়েন মেসি। এরপর অবশ্য প্রথমার্ধে আর গোল হয়নি।